EFL Cup

EFL Cup (Carabao Cup)Založený1960KrajinaAnglicko, WalesPočet tímov92 (sezóna 2023/2024)Súčasný víťaz (2024/2025)Newcastle UnitedFinále 2024/2025Liverpool - Newcastle UnitedNajúspešnejší klubLiverpool FC (10 titulov)Webová stránkahttps://efl.com/carabao-cup
EFL Cup (historicky a hovorovo označovaný ako League Cup, slov. Ligový pohár, v súčasnosti zo sponzorských dôvodov známy ako Carabao Cup) je anglický futbalový pohár založený v roku 1960 a riadený ligovou asociáciou pre tímy z prvých štyroch najvyšších líg v Anglicku, ktoré asociácia spravuje. Najúspešnejším tímom je Liverpool FC s desiatimi víťazstvami. Popri Ligovom pohári sa hrá v Anglicku aj najstarší turnaj na svete FA Cup, ktorú riadi anglická futbalová asociácia a je otvorená aj pre tímy z nižších súťaží. 

Aktuálnym držiteľom titulu  je Newcastle United, ktorý vo finále v sezóne 2024/2025 porazil Liverpool FC 2:1 a vyhral svoj prvý titul v tejto súťaži.

 História 
Prvýkrát sa pohár konal v sezóne 1960/1961 pod názvom Football League Cup. Pohár je jedným z troch najvyšších domácich futbalových súťaží v Anglicku spoločne s Premier League a FA Cup hoci má oveľa nižšiu prestíž. Pohár sa končí vo februári, zatiaľ čo zvyšné dva poháre až v máji. Liga ho zaviedla ako reakciu na rastúcu popularitu európskeho futbalu a tiež na výkon moci nad FA. Liga taktiež využila zavedenie reflektorov na štadiónoch, čo umožnilo hranie zápasov vo večerných hodinách a v strede týždňa. Po premenovaní Football League na English Football League v roku 2016 bol pohár od sezóny 2016/2017 premenovaný na EFL Cup.  

 Status 
Hoci je EFL Cup jednou zo štyroch domácich trofejí, ktoré môžu anglické ligové tímy vyhrať, má oveľa nižšiu prestíž ako zisk ligového titulu alebo FA Cupu. Víťaz EFL Cupu získava odmenu 100 000 libier (udeľovanú Futbalovou asociáciou - FA) a finalista obdrží 50 000 libier, čo sa považuje za relatívne bezvýznamné pre tímy najvyššej súťaže, v porovnaní s napríklad výhrou 2 miliónov libier v FA Cupe. Niektoré veľké kluby opakovane postavili na zápasy v tomto pohári slabšiu zostavu, čím sa zvyšuje pravdepodobnosť vypadnutia veľkých klubov. Mnohé tímy v Premier League, najmä Arsenal a Manchester United, využívajú súťaž na to, aby poskytli mladým hráčom cenné skúsenosti z veľkých zápasov. Z týchto dôvodov tento pohár dostal neslávnu prezývku a to "Mickey Mouse Cup“. V roku 2010 Sir Alex Ferguson opísal tento pohár ako „trofej, ktorá stojí za výhru“ v reakcii na tvrdenia Arsèna Wengera, že víťazstvo v Ligovom pohári neukončilo jeho trofejové suchoty.

Po období úpadku, keď bola budúcnosť súťaže pravidelne spochybňovaná, došlo v posledných rokoch k oživeniu úcty k tomuto poháru, keďže v súťaži opäť dominovali väčšie kluby Premier League a rozvojový charakter súťaže sa začal meniť. Giganti Premier League Manchester City (6), Manchester United (6), Liverpool (5) a Chelsea (3) vyhrali 20 ročníkov turnaja v rokoch 2000 až 2024.

 Formát 
Ligový pohár je otvorený pre všetkých 92 členov Premier League a Anglickej futbalovej ligy a je rozdelený do siedmich kôl organizovaných tak, aby do tretieho kola zostalo 32 tímov (s výnimkou súťaže 1961–62). Lepšie kluby a kluby, ktoré hrajú v pohárovej Európe vstupujú do súťaže až v treťom kole.

Zápasy vo všetkých kolách sa hrajú na jeden zápas, okrem semifinále, ktoré sa od začiatku súťaže hrá na dva zápasy V semifinále, kde sa hrá na dva zápasy, sa pravidlo o góloch pre hostí uplatňovalo až po predĺžení. Od roku 2018 do 2019 bolo predĺženie zrušené pre všetky kolá okrem finále a pravidlo o góle pre hostí bolo zrušené pre semifinále, pričom nerozhodný výsledok viedol priamo k penaltovému rozstrelu.

Víťaz pohára sa taktiež kvalifikuje do európskeho futbalu. V sezóne 1972/1973 až do sezóny 2019/2020  sa víťaz kvalifikoval do Európskej lige UEFA, a počnúc sezónou 2020/2021 sa víťaz kvalifikuje do Európskej konferenčnej ligy UEFA. Ak sa víťaz na konci sezóny kvalifikuje do Európy aj iným spôsobom, toto miesto sa presunie do najvyššie umiestneného tímu Premier League, ktorý sa ešte nekvalifikoval do európskej súťaže.

Finále sa hrá na jeden zápas na neutrálnej pôde na štadióne Wembley.

 Trofej 
náhľad|Trofej pre víťaza EFL CupuVíťaz súťaže získa Pohár EFL. Existovali tri dizajny tejto trofeje – jej súčasný a zároveň pôvodný je  urna s tromi rukoväťami v gruzínskom štýle so samostatným podstavcom, ktorý bol pridaný neskôr. Pohár bol navrhnutý a vyrobený spoločnosťou Mappin & Webb. Váži 2,97 kg a rozmery sú 27 cm x 20,5 cm. Jeho hodnota sa odhaduje na  20 000 £. Používal sa až do sezóny 1980/1981 a potom sa opäť začal používať od sezóny 1990/1991. Dôvodom prerušenia používania tejto trofeje bol príchod sponzora súťaže – Milk Marketing Board, ktorý sa rozhodol udeľovať svoju vlastnú trofej v medzi rokmi 1981 až 1986. Ďalší sponzor, Littlewoods, sa tiež rozhodol udeľovať svoju vlastnú trofej v sezónach 1986/1987 až 1989/1990. Neskorší sponzori začali opäť používať originálnu trofej.

 Víťazi jednotlivých ročníkov 
+RokVíťazFinalistaVýsledokŠtadión1961Aston VillaRotterham UnitedMillmoor Villa ParkAston Villa vyhral celkovo 1962Norwich City RochdaleSpotlandCarrow RoadNorwich City vyhral celkovo 1963Birmingham City Aston VillaSt Andrews StadiumVilla ParkBirmingham City vyhral celkovo 1964Leicester CityStoke CityVictoria GroundFilbert StreetLeicester vyhral celkovo 1965ChelseaLeicester CityStamford BridgeFilbert StreetChelsea vyhral celkovo 1966West Bromwich AlbionWest Ham United The HawthornsBoleyn GroundWest Bromwich Albion vyhral celkovo 1967Queens Park RangersWest Bromwich AlbionWembley1968Leeds UnitedArsenalWembley1969Swindon TownArsenal Wembley1970Manchester CityWest Bromwich Albion Wembley1971Tottenham HotspurAston VillaWembley1972Stoke CityChelseaWembley1973Tottenham HotspurNorwich City Wembley1974Wolverhampton WanderersManchester CityWembley1975Aston VillaNorwich City Wembley1976Manchester CityNewcastle UnitedWembley1977Aston VillaEvertonWembley Hillsborough Old Trafford1978Nottingham ForestLiverpool WembleyOld Trafford1979Nottingham ForestSouthamptonWembley1980Wolverhampton WanderersNottingham ForestWembley1981LiverpoolWest Ham United WembleyVilla Park1982LiverpoolTottenham Hotspur Wembley1983LiverpoolManchester United Wembley1984LiverpoolEverton WembleyMaine Road1985Norwich City SunderlandWembley1986Oxford UnitedQueens Park RangersWembley1987ArsenalLiverpoolWembley1988Luton TownArsenalWembley1989Nottingham ForestLuton TownWembley1990Nottingham ForestOldham AthleticWembley1991Sheffield WednesdayManchester UnitedWembley1992Manchester UnitedNottingham ForestWembley1993ArsenalSheffield WednesdayWembley1994Aston VillaManchester UnitedWembley1995LiverpoolBolton WanderersWembley1996Aston VillaLeeds UnitedWembley1997Leicester CityMiddlesbrough Wembley Hillsborough Stadium1998ChelseaMiddlesbroughWembley1999Tottenham HotspurLeicester CityWembley2000Leicester CityTranmere RoversWembley2001LiverpoolBirmingham City Wembley2002Blackburn RoversTottenham HotspurMillennium Stadium2003LiverpoolManchester UnitedMillennium Stadium2004MiddlesbroughBolton WanderersMillennium Stadium2005ChelseaLiverpool Millennium Stadium2006Manchester UnitedWigan AthleticMillennium Stadium2007ChelseaArsenalMillennium Stadium2008Tottenham HotspurChelsea Wembley2009Manchester UnitedTottenham Hotspur Wembley2010Manchester UnitedAston VillaWembley2011Birmingham CityArsenalWembley2012LiverpoolCardiff City Wembley2013Swansea CityBradford CityWembley2014Manchester CitySunderlandWembley2015ChelseaTottenham HotspurWembley2016Manchester CityLiverpool Wembley2017Manchester UnitedSouthamptonWembley2018Manchester CityArsenalWembley2019Manchester CityChelsea Wembley2020Manchester CityAston VillaWembley2021Manchester CityTottenham HotspurWembley2022LiverpoolChelsea Wembley2023Manchester UnitedNewcastle UnitedWembley2024LiverpoolChelsea Wembley2025Newcastle UnitedLiverpoolWembley

 Najúspešnejšie tímy Ligového pohára 
+PoradieKlubPočet víťazstievVíťazné roky1.Liverpool101981, 1982, 1983, 1984, 1995, 2001, 2003, 2012, 2022,20242.Manchester City81970, 1976, 2014, 2016, 2018, 2019, 2020, 20213.Manchester United61992, 2006, 2009, 2010, 2017, 20234.Aston Villa51961, 1975, 1977, 1994, 1996Chelsea1965, 1998, 2005, 2007, 20156.Nottingham Forest 41978, 1979, 1989, 1990Tottenham Hotspur1971, 1973, 1999, 20088.Leicester City31964, 1997, 20009.Wolverhampton Wanderers21974, 1980Norwich City1962, 1985Arsenal1987, 1993Birmingham City1963, 201114.West Bromwich Albion11966Queens Park Rangers1967Leeds United1968Swindon Town1969Stoke City1972Oxford United1986Luton Town1988Sheffield Wednesday 1991Blackburn Rovers2002Middlesbrough2004 Swansea City2013Newcastle United2025

 Sponzorstvo 
náhľad|Sponzorská trofej z oddobia, keď sa súťaž volala Milk Cup
Od roku 1981 až do súčasnosti (okrem rokov 20162017) sa EFL Cup premenovával podľa hlavného sponzora a počas rokov mal nasledovné názvy:
ObdobieSponzorMenoTrofej19601981Bez sponzoraFootball League CupOriginálna19811986Milk Marketing BoardMilk CupDizajn sponzora19861990LittlewoodsLittlewoods Challenge CupDizajn sponzora19901992RumbelowsRumbelows CupOriginálna19921998Coca-ColaCoca-Cola CupOriginálna19982003Worthington'sWorthington CupOriginálna20032012CarlingCarling CupOriginálna20122016Capital OneCapital One CupOriginálna20162017Bez sponzoraEFL CupOriginálna20182027Carabao Energy DrinkCarabao CupOriginálna

 Referencie 

 Pozri aj 
 FA Premier League
 FA Cup
 FA Community Shield

 Externé odkazy 
 Oficiálna stránka

Kategória:Anglické futbalové súťaže
Kategória:Športové udalosti založené v roku 1960